Ununoctium, også kendt som eka-radon eller grundstof 118, er det midlertidige IUPAC navn til det transactinide grundstof med atomnummeret 118 og det midlertidige symbol Uuo. I det periodiske system over grundstofferne, er stoffet et p-blok-element og det sidste i den 7. periode. Ununocitum er i øjeblikket det eneste syntetiske medlem af gruppe 18, og har det højeste atomnummer og den højeste atommasse tildelt et fundet grundstof.
Det radioaktive ununoctium-atom er meget ustabilt, og siden 2002 er kun tre atomer af isotopen 294Uuo blevet opdaget. Da dette kun tillader meget lidt eksperimentel karakterisering af stoffets egenskaber og dets forbindelser, har man foretaget mange teoretiske beregninger, der har givet mange forudsigelser om stoffets egenskaber, blandt andet nogle meget uventede. For eksempel kunne stoffet, der er medlem af ædelgas-gruppen, have en større kemisk reaktivitet end nogle elementer uden for denne gruppe. Desuden er det forudset at stoffet sandsynligvis er fast under standardbetingelser.
## Ikke-succesfulde forsøg.
I slutningen af 1998 offentliggjorde den polske fysiker Robert Smolanczuk beregninger omkring fusionen af atomkerner mod syntesen af supertunge atom, deriblandt grundstof 118. Hans beregninger viste, at det måske ville ære muligt at fremstille ununoctium ved fusion mellem bly og krypton under særdeles kontrollerede forhold.
I 1999 brugte forskere på Lawrence Berkeley National Laboratory disse forudsigelser og offentliggjorde opdagelsen af grundstofferne 116 og 118 i en afhandling offentliggjort i "Physical Review Letters", og snart derefter rapporteredes der om resultaterne i "Science". Forskerne påstod at havde udført den kemiske reaktion:
Året efter trak de dog resultaterne tilbage, da andre forskere ikke kunne genskabe resultaterne. I juni 2002 offentliggjorde direktøren for det laboratorium, der først havde opdaget grundstoffet, at opdagelsen var baseret på data fabrikeret af hovedforfatteren Victor Ninov.
9. oktober 2006 offentliggjorde forskere fra Joint Institute for Nuclear Research (JINR) og Lawrence Livermore National Laboratory i Californien, USA, der arbejdede på JINR i Dubna, Rusland i "Physical Review C", at de indirekte havde sporet tre atomkerner af stoffet ununoctium-294 (en i 2002 og to mere i 2005) skab via kollisioner mellem californium-249-atomer og calcium-48-ioner:
